KOMMISSIONENS BESLUTNING
af 26. august 2005
om godkendelse af metoder til klassificering af svinekroppe i Nederlandene
(meddelt under nummer K(2005) 3234)
(Kun den nederlandske udgave er autentisk)
(2005/627/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
ud fra følgende betragtninger:
(1)
I artikel 2, stk. 3, i forordning (EØF) nr. 3220/84 er det fastsat, at klassificeringen af svinekroppe sker ved en bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Tolerancen blev fastlagt i artikel 3, stk. 2, i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (2).
(2)
Ved Kommissionens beslutning 87/131/EØF (3) blev brugen af én metode til klassificering af svinekroppe i Nederlandene godkendt.
(3)
Som følge af tekniske tilpasninger har den nederlandske regering anmodet Kommissionen om at godkende brugen fra den 1. juli 2006 af en ny formel for apparatet HGP 2, der for tiden bruges i henhold til beslutning 87/131/EØF, samt godkende en ny metode for klassificering af svinekroppe, og den har derfor fremsendt de oplysninger, der er fastsat i artikel 3 i forordning (EØF) nr. 2967/85.
(4)
En evaluering af denne anmodning har vist, at betingelserne for at godkende disse klassificeringsmetoder er opfyldt.
(5)
Ændring af apparater eller klassificeringsmetoder kan kun godkendes, hvis Kommissionen træffer en ny beslutning i lyset af indvundne erfaringer. Den nuværende godkendelse kan af denne grund tilbagekaldes.
(6)
Af klarhedshensyn bør beslutning 87/131/EØF ophæves og erstattes af en ny beslutning.
(7)
Foranstaltningerne i denne beslutning er i overensstemmelse med udtalelse fra Forvaltningskomitéen for Svinekød -
VEDTAGET FØLGENDE BESLUTNING:
Artikel 1
Brugen af følgende metoder til klassificering af svinekroppe i henhold til forordning (EØF) nr. 3220/84 i Nederlandene godkendes:
a)
apparatet Hennessy Grading Probe (HGP 2) og de tilhørende beregningsmetoder, der er beskrevet i del 1 i bilaget
b)
apparatet VISION system (VCS 2000) og de tilhørende beregningsmetoder, der er beskrevet i del 2 i bilaget.
Artikel 2
Ændring af apparater eller beregningsmetoder er ikke tilladt.
Artikel 3
Beslutning 87/131/EØF ophæves.
Artikel 4
Denne beslutning er rettet til Kongeriget Nederlandene.
Udfærdiget i Bruxelles, den 26. august 2005.